Diari Oficial de la Generalitat Valenciana


Sumari del DOGV 5040, del 01-07-2005 (2005/7670)

Informació pública de l'alternativa tècnica del programa d'actuació integrada per al desenvolupament de la unitat d'execució del sector Masia Samper de Traiguera.
------------------------------------------------------------------------------------------------------------------------------------------------------------------

### Dades del document

Número de DOGV
:   5040

Data del DOGV
:   01-07-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/7670


Organisme emissor
:   Masia Samper, SL

Tipus de document
:   Anunci

Informació pública de l'alternativa tècnica del programa d'actuació integrada per al desenvolupament de la unitat d'execució del sector Masia Samper de Traiguera. [2005/Q7670]
  
La societat mercantil Masia Samper, SL, codi d'identificació fiscal U30142942 i domicili al carrer d'A. Bono, número 3, 2n, E, (DP 12463) Vinaròs (Castelló), mitjançant este anunci i en aplicació del que disposa l'article 48.c, en relació amb els articles 45 i 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, comunica:
  
Que ha presentat alternativa tècnica del programa d'actuació integrada per al desenvolupament de la unitat d'execució del sector Masia Samper de Traiguera, amb la delimitació següent:
  
El sector Masia Samper té una forma sensiblement rectangular i el seu límit nord és el llit del riu Sénia i el del sud la carretera CV-11. En total, el sector té una superfície de 158,194 hectàrees.
  
Per a això, d'acord amb els articles 32.a i b), 45, 48, 52 i 53 del text legal abans esmentat, s'ha procedit a presentar el corresponent programa d'actuació integrada per al desenvolupament de l'esmentada unitat d'execució i la documentació pertinent, comprensiva d'alternativa tècnica, memòria de programa, pla parcial de millora, avantprojecte d'urbanització, estudi d'impacte ambiental de l'actuació integrada corresponent a la unitat d'execució del sector Masia Samper, i resguard de sol·licitud d'informe preliminar substitutiu de cèdula d'urbanització, juntament amb les seues corresponents memòries i la resta de documentació, per a la qual cosa s'ha utilitzat la via simplificada del procediment establit en l'article 48 de la Llei 6/1994, de 15 de novembre.
  
Així s'ha protocol·litzat alternativa tècnica, amb memòria de programa, avantprojecte d'urbanització, pla parcial de millora, estudi d'impacte ambiental de l'actuació integrada corresponent a la unitat d'execució única del sector Masia Samper i sol·licitud d'informe preliminar substitutiu de cèdula d'urbanització juntament amb les seues corresponents memòries i la resta de documentació a la Notaria de Jesús María Gallardo Aragón, mitjançant l'acta de data 20 de juny de 2005, amb el número de protocol 1.379. Els exemplars estan igualment disponibles a la Secció d'Urbanisme i Obres de l'Ajuntament de Traiguera, per a la consulta, al Registre General de la qual s'ha lliurat el dia 17 de juny de 2005, número de registre d'entrada 319, i qualsevol persona pot, dins del termini de 20 dies, comptadors des del sendemà de la publicació d'este anunci en el Diari Oficial de la Generalitat Valenciana, comparéixer a la notaria esmentada per a obtindre una còpia de l'acta o sol·licitar que se li hi exhibisca.
  
Així mateix, podrà consultar a l'ajuntament, els dies hàbils en horari d'atenció al públic, les actuacions derivades de la documentació dipositada en este ajuntament i presentar davant d'ell, per a incorporar-les-hi, tant al·legacions com alternatives tècniques que pretenguen competir amb l'exposada al públic, així com presentar proposicions juridicoeconòmiques per a executar qualsevol de les alternatives tècniques, en el termini de cinc dies següents a comptar des del venciment del termini de 20 dies ressenyat abans.
  
Expressament es fa constar que este anunci s'adreça, als efectes del compliment de l'article 59.4 de la Llei de Règim Jurídic de les Administracions Públiques i del Procediment Administratiu Comú, a aquells titulars cadastrals la identificació dels quals no consta en la relació emesa pel Centre de Gestió Cadastral, així com a aquells el domicili dels quals figura en este llistat, com la pròpia parcel·la cadastral, o simplement amb el nom del municipi.